b'\n_START_ARTICLE_\nNordenov bombni namerilnik\n_START_PARAGRAPH_\nNordenov bombni namerilnik (angle\xc5\xa1ko Norden bombsight, rusko Bombovij pricel) je bil tahometri\xc4\x8dni bombni namerilnik, ki so ga uporabljale Ameri\xc5\xa1ke letalske sile (USAAF) in Ameri\xc5\xa1ka mornarica med Drugo svetovno vojno, korejsko in vietnamsko vojno. Ta naprava, ki je bila v bistvu analogni ra\xc4\x8dunalnik, povezan z avtopilotom, je pove\xc4\x8dala natan\xc4\x8dnost bombardiranja. Ra\xc4\x8dunalnik je prera\xc4\x8dunal parametre, kot so hitrost, veter in vi\xc5\xa1ina, nakar je prek avtopilota usmeril letalo in samodejno izpustil bombe. Nordenov namerilnik je bil ena izmed najstro\xc5\xbeje varovanih skrivnosti druge svetovne vojne in so ga uni\xc4\x8dili kadar se je le dalo, da ne bi pri\xc5\xa1el v sovra\xc5\xbenikove roke._NEWLINE_Na testiranju je Nordenov namerilnik dosegel CEP 23 metrov - radij v katerem naj bi padlo 50\xc2\xa0% bomb. To bi teoreti\xc4\x8dno omogo\xc4\x8dalo natan\xc4\x8dno bombardiranje tovarn, ladij in drugih majhnih ciljev in bi zelo skraj\xc5\xa1alo drugo svetovno vojno._NEWLINE_V praksi je bil CEP precej slab\xc5\xa1i in sicer 370 metrov. Zato so uporabljali velike skupine bombnikov, mornarica pa je za\xc4\x8dela uporabljati strmoglavo (pikirajo\xc4\x8de) bombardiranje. Vendar je bil Nordenov namerilnik \xc5\xa1e vedno nepogre\xc5\xa1ljiva naprava.'